CELEX: 32016R1382
Language: sl
Date: 2016-08-16 00:00:00
Title: Izvedbena uredba Komisije (EU) 2016/1382 z dne 16. avgusta 2016 o umiku sprejetja zaveze petih proizvajalcev izvoznikov v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov

17.8.2016   
            
            
               SL
            
            
               Uradni list Evropske unije
            
            
               L 222/10
            
         IZVEDBENA UREDBA KOMISIJE (EU) 2016/1382
   z dne 16. avgusta 2016
   o umiku sprejetja zaveze petih proizvajalcev izvoznikov v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) („osnovna protidampinška uredba“), in zlasti člena 8 Uredbe,
   ob upoštevanju Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (2) („osnovna protisubvencijska uredba“), in zlasti člena 13 Uredbe,
   po obvestitvi držav članic,
   ob upoštevanju naslednjega:
   A.   ZAVEZA IN DRUGI OBSTOJEČI UKREPI
   
   
               (1)
            
            
               Evropska komisija („Komisija“) je z Uredbo (EU) št. 513/2013 (3) določila začasne protidampinške dajatve na uvoz fotonapetostnih modulov iz kristalnega silicija („modulov“) in njihovih ključnih sestavnih delov (tj. celic in rezin) s poreklom iz Ljudske republike Kitajske („LRK“) ali ki so od tam poslani, v Evropsko unijo („Unija“).
            
         
               (2)
            
            
               Skupina proizvajalcev izvoznikov je kitajsko gospodarsko zbornico za uvoz in izvoz strojev in elektronskih izdelkov („CCCME“) pooblastila, naj v njenem imenu Komisiji predloži cenovno zavezo, kar je CCCME tudi storila. Iz pogojev navedene cenovne zaveze je razvidno, da ta predstavlja sveženj individualnih cenovnih zavez za vsakega proizvajalca izvoznika, pri čemer ta sveženj zaradi praktičnih razlogov usklajuje CCCME.
            
         
               (3)
            
            
               Komisija je s Sklepom 2013/423/EU (4) sprejela navedeno cenovno zavezo glede začasne protidampinške dajatve. Komisija je z Uredbo (EU) št. 748/2013 (5) spremenila Uredbo (EU) št. 513/2013, in sicer je uvedla tehnične spremembe, potrebne za sprejetje zaveze glede začasne protidampinške dajatve.
            
         
               (4)
            
            
               Svet je z Izvedbeno uredbo (EU) št. 1238/2013 (6) določil dokončno protidampinško dajatev na uvoz modulov in celic s poreklom iz LRK ali ki so od tam poslani („zadevni izdelki“) v Unijo. Svet je z Izvedbeno uredbo (EU) št. 1239/2013 (7) prav tako določil dokončno izravnalno dajatev na uvoz zadevnih izdelkov v Unijo.
            
         
               (5)
            
            
               Po obvestilu skupine proizvajalcev izvoznikov („proizvajalci izvozniki“) in CCCME o spremenjeni različici cenovne zaveze je Komisija z Izvedbenim sklepom 2013/707/EU (8) potrdila sprejetje cenovne zaveze, kakor je bila spremenjena („zaveza“), za obdobje uporabe dokončnih ukrepov. Priloga k temu sklepu med drugim navaja proizvajalce izvoznike, za katere je bila zaveza sprejeta:
               
                           (a)
                        
                        
                           družba Delsolar (Wujiang) Ltd, skupaj z njeno povezano družbo v Uniji, ki sta združeno zajeti z dodatno oznako TARIC: B792 („Delsolar“);
                        
                     
                           (b)
                        
                        
                           družba CNPV Dongying Solar Power Co. Ltd, ki je zajeta z dodatno oznako TARIC: B813 („CNPV“);
                        
                     
                           (c)
                        
                        
                           družba MOTECH (Suzhou) RENEWABLE ENERGY CO. LTD, ki je zajeta z dodatno oznako TARIC: B852 („MOTECH“);
                        
                     
                           (d)
                        
                        
                           družbi Xi'an LONGi Silicon Materials Corp. in Wuxi LONGi Silicon Materials Co. Ltd, ki sta združeno zajeti z dodatno oznako TARIC: B897 („Xi'an LONGi“); ter
                        
                     
                           (e)
                        
                        
                           družba LERRI Solar Technology (Zhejiang) Co. Ltd, skupaj z njeno povezano družbo v Uniji, ki sta združeno zajeti z dodatno oznako TARIC: B898 („LERRI Solar“).
                        
                     
         
               (6)
            
            
               Komisija je z Izvedbenim sklepom 2014/657/EU (9) sprejela predlog proizvajalcev izvoznikov in CCCME za pojasnila v zvezi z izvajanjem zaveze za zadevne izdelke, ki jih zaveza zajema, in sicer module in celice s poreklom iz LRK ali ki so od tam poslani, trenutno uvrščene pod oznake KN ex 8541 40 90 (oznake TARIC 8541409021, 8541409029, 8541409031 in 8541409039), ki jih proizvajajo proizvajalci izvozniki („zajeti izdelek“). Protidampinška in izravnalna dajatev iz uvodne izjave (4) ter zaveza se skupaj imenujejo „ukrepi“.
            
         
               (7)
            
            
               Komisija je z Izvedbeno uredbo (EU) 2015/866 (10) umaknila svoje sprejetje zaveze za tri proizvajalce izvoznike.
            
         
               (8)
            
            
               Komisija je z Izvedbeno uredbo (EU) 2015/1403 (11) umaknila svoje sprejetje zaveze za še enega od proizvajalcev izvoznikov.
            
         
               (9)
            
            
               Komisija je z Izvedbeno uredbo (EU) 2015/2018 (12) umaknila svoje sprejetje zaveze za dva proizvajalca izvoznika.
            
         
               (10)
            
            
               Komisija je z obvestilom o začetku, objavljenim 5. decembra 2015 v Uradnem listu Evropske unije
                   (13), začela preiskavo v zvezi s pregledom zaradi izteka ukrepa v skladu s členom 11(2) osnovne protidampinške uredbe.
            
         
               (11)
            
            
               Komisija je z obvestilom o začetku, objavljenim 5. decembra 2015 v Uradnem listu Evropske unije
                   (14), začela preiskavo v zvezi s pregledom zaradi izteka ukrepa v skladu s členom 18 osnovne protisubvencijske uredbe.
            
         
               (12)
            
            
               Komisija je z obvestilom o začetku, objavljenim 5. decembra 2015 v Uradnem listu Evropske unije
                   (15), začela tudi delni vmesni pregled v skladu s členom 11(3) osnovne protidampinške uredbe in členom 19 osnovne protisubvencijske uredbe.
            
         
               (13)
            
            
               Komisija je z Izvedbeno uredbo (EU) 2016/115 (16) umaknila svoje sprejetje zaveze za še enega od proizvajalcev izvoznikov.
            
         
               (14)
            
            
               Komisija je z Izvedbeno uredbo (EU) 2016/185 (17) dokončno protidampinško dajatev, uvedeno z Uredbo (EU) št. 1238/2013 na uvoz zadevnih izdelkov s poreklom iz Ljudske republike Kitajske ali ki so od tam poslani, razširila na uvoz zadevnih izdelkov, poslanih iz Malezije in Tajvana, ne glede na to, ali so deklarirani kot izdelki s poreklom iz Malezije in Tajvana ali ne.
            
         
               (15)
            
            
               Komisija je z Izvedbeno uredbo (EU) 2016/184 (18) dokončno izravnalno dajatev, uvedeno z Uredbo (EU) št. 1239/2013 na uvoz zadevnih izdelkov s poreklom iz Ljudske republike Kitajske ali ki so od tam poslani, razširila na uvoz zadevnih izdelkov, poslanih iz Malezije in Tajvana, ne glede na to, ali so deklarirani kot izdelki s poreklom iz Malezije in Tajvana ali ne.
            
         
               (16)
            
            
               Komisija je z Izvedbeno uredbo (EU) 2016/1045 (19) umaknila svoje sprejetje zaveze za še enega od proizvajalcev izvoznikov.
            
         B.   POGOJI ZAVEZE, KI OMOGOČAJO UMIK, ČE KRŠITVE NI
   
   
               (17)
            
            
               V zavezi je določeno, da lahko Komisija umakne sprejetje zaveze v fazi njenega obdobja uporabe, če se spremljanje in izvrševanje izkažeta za neizvedljivi, vključno s kakršno koli spremembo okoliščin.
            
         
               (18)
            
            
               Poleg tega lahko vsak proizvajalec izvoznik svojo zavezo tudi prostovoljno umakne kadar koli med njeno uporabo.
            
         C.   RAZLOGI ZA UMIK SPREJETJA ZAVEZE ZA DRUŽBI DELSOLAR IN MOTECH
   
   
               (19)
            
            
               Družbi Delsolar in MOTECH imata povezano stranko v Tajvanu, ki ji je bilo dodeljeno izvzetje v preiskavah proti izogibanju, navedeno v uvodnih izjavah (14) in (15).
            
         
               (20)
            
            
               Komisija je analizirala posledice teh izvzetij na izvedljivost zaveze. Izvzetja pomenijo spremembo okoliščin v primerjavi s tistimi ob sprejetju zaveze. Njihov cilj je izvzeti uvoz zadevnih izdelkov, ki jih proizvajajo povezane stranke družb Delsolar in MOTECH v Tajvanu, v Unijo. Tak uvoz ne spada v okvir zaveze.
            
         
               (21)
            
            
               Komisija meni, da to izvzetje za uvoz v Unijo ustvarja veliko tveganje navzkrižne kompenzacije. Povezane stranke, ki so izvzete iz preiskave proti izogibanju, lahko zadevni izdelek dejansko prodajajo istim potrošnikom v Uniji, ki se jim prodaja zajeti izdelek, pri čemer je cene za te transakcije mogoče določiti tako, da se nadomestijo minimalne uvozne cene v okviru zaveze. Komisija ni v položaju, da bi spremljala prodajo istim strankam Unije na podlagi zaveze in iz Tajvana.
            
         
               (22)
            
            
               Zato je Komisija sklenila, da je spremljanje navedenih izvzetij zaveze družb Delsolar in MOTECH neizvedljivo.
            
         D.   PROSTOVOLJNI UMIK DRUŽB LERRI SOLAR, XI'AN LONGi IN CNPV
   
   
               (23)
            
            
               Družba LERRI Solar je marca 2016 obvestila Komisijo, da želi prostovoljno umakniti svojo zavezo.
            
         
               (24)
            
            
               Družbi Xi'an LONGi in CNPV sta maja 2016 obvestili Komisijo, da prav tako želita prostovoljno umakniti svoji zavezi.
            
         E.   PISNA STALIŠČA IN ZASLIŠANJA
   
   
               (25)
            
            
               Zainteresirane strani so imele priložnost, da izrazijo svoja stališča in predložijo pripombe v skladu s členom 8(9) osnovne protidampinške uredbe in členom 13(9) osnovne protisubvencijske uredbe. Družbi Delsolar in MOTECH sta predložili pripombe.
            
         (i)   Delsolar
   
   
               (26)
            
            
               Družba Delsolar je izpodbijala trditev, da izvzetje, dodeljeno njeni tajvanski povezani stranki, pomeni spremembo okoliščin. Družba Delsolar je Komisijo uradno obvestila o združitvi s tajvansko družbo med prvotnimi preiskavami iz uvodne izjave 4, čemur Komisija ni nasprotovala. Ker zadevni izdelek, ki ga proizvaja tajvanska povezana stranka družbe Delsolar, ni bil predmet ukrepov niti pred preiskavami proti izogibanju niti po njih, je položaj enak kot pred začetkom preiskav proti izogibanju.
            
         
               (27)
            
            
               Komisija te trditve ne more sprejeti.
            
         
               (28)
            
            
               Prvič, Komisija opozarja, da je v obdobju preiskav tržni delež uvoza iz tretjih držav, razen LRK, v Unijo znašal 6,8 % celotnega uvoza na trg Unije. Natančneje, tržni delež uvoza iz Tajvana je znašal 0,8 % (tabela 12 Uredbe (EU) št. 513/2013). Iz teh podatkov je razvidno, da je izvoz iz obstoječih proizvodnih zmogljivosti družb, ki proizvajajo v Tajvanu in so povezane s kitajskimi družbami, ki so ponudile zavezo, zanemarljiv.
            
         
               (29)
            
            
               Vendar je zaradi odobritve izvzetij v skladu s členom 13(4) osnovne protidampinške uredbe in členom 23(6) osnovne protisubvencijske uredbe mogoče pričakovati, da bo tajvanska povezana stranka družbe Delsolar izvozila precejšnjo količino modulov in celic v Unijo.
            
         
               (30)
            
            
               Komisija se je odločila, da umakne sprejetje zaveze, ker obstaja nevarnost navzkrižne kompenzacije, ki je Komisija ne more nadzorovati. Vprašanje o tem, ali za blago, proizvedeno v zmogljivostih v tretji državi, veljajo ukrepi, je brezpredmetno pri presoji spremljanja tveganj. Izvzetje se nanaša na uvoz zadevnega izdelka, ki ga proizvajajo tajvanske povezane stranke družbe Delsolar in je posebej namenjen na trg Unije. Zato to povzroča veliko tveganje navzkrižne kompenzacije. Tudi ocena spremljanja tveganja se opravlja za vsak primer posebej in se lahko spreminja med trajanjem zaveze, saj ko se nekatera tveganja uresničijo, se pojavijo nova tveganja in Komisija lahko bolje oceni praktične vidike spremljanja posameznih primerov. V zvezi s tem ni pomembno, ali so se za uvoz pred začetkom preiskave proti izogibanju izvajali ti ukrepi.
            
         
               (31)
            
            
               Družba Delsolar je trdila tudi, da zgolj izvzetje njene tajvanske povezane stranke ne zadostuje za ugotovitev, da je spremljanje zaveze družbe Delsolar postalo neizvedljivo. Po mnenju družbe Delsolar je večje tveganje navzkrižne kompenzacije zgolj hipotetično. Ker zaveza prepoveduje prodajo istim strankam, lahko vsaka kršitev privede do umika zaveze družbe Delsolar. V zvezi s tem je družba Delsolar navedla, da zadevnega izdelka ne prodaja isti stranki, kateri zadevni izdelek prodaja njena tajvanska povezana stranka. To se lahko preveri z obiski na kraju samem v prostorih družbe Delsolar in njene tajvanske povezane stranke. Poleg tega je družba Delsolar trdila, da je Komisija v preiskavah proti izogibanju, navedenih v uvodnih izjavah 14 in 15, njeno tajvansko povezano stranko štela za dejanskega proizvajalca, ki se ne izogiba ukrepom. Zato so vse trditve o potencialnem tveganju navzkrižne kompenzacije popolnoma špekulativne.
            
         
               (32)
            
            
               Komisija to trditev zavrača. V preiskavah proti izogibanju, navedenih v uvodnih izjavah 14 in 15, je bilo ugotovljeno, da tajvanska povezana stranka družbe Delsolar ni sodelovala pri praksah izogibanja v smislu člena 13 osnovne protidampinške uredbe in člena 23 osnovne protisubvencijske uredbe. Vendar v obseg navedenih preiskav niso bila vključena tveganja, povezana z zavezo družbe Delsolar. Nobena od teh ugotovitev pa ne zagotavlja, da ni prišlo do izogibanja v smislu navzkrižne kompenzacije. Nasprotno, izvzetje, dodeljeno tajvanski povezani stranki družbe Delsolar, znatno povečuje tveganje izogibanja v povezavi z zavezo družbe Delsolar. Tako izvzetje nakazuje njeno posebno namero, da prodaja v Unijo. Zato bi morala Komisija spremljati prodajo na podlagi zaveze in prodajo iz Tajvana. To pomeni, da je spremljanje zaveze družbe Delsolar oteženo. Komisija v zvezi s tem tudi opozarja, da je postalo spremljanje zaveze še bolj težavno med njenim izvajanjem, zlasti glede praks izogibanja v Maleziji in na Tajvanu. Komisija ne more spremljati prodaje iz Tajvana, ki ne spada v področje uporabe zaveze. Poleg tega Komisija opozarja, da je družbi Delsolar ponudila možnost, da nadaljuje izvajanje zaveze, kar pa je družba Delsolar zavrnila.
            
         
               (33)
            
            
               Nazadnje je družba Delsolar navedla, da je njen položaj primerljiv s katero koli drugo stranko družbe, ki sodeluje pri zavezi in ima povezane družbe s proizvodnimi zmogljivostmi v državah, za katere ne veljajo ukrepi. Zato obstoj razmerja sam po sebi ne pomeni, da spremljanje zaveze ni izvedljivo.
            
         
               (34)
            
            
               Komisija to trditev zavrača in opozarja na svojo utemeljitev iz uvodnih izjav 27 in 29.
            
         (ii)   MOTECH
   
   
               (35)
            
            
               Podobno kot Delsolar je tudi družba MOTECH trdila, da je bilo njeno razmerje s povezano tajvansko stranko Komisiji poznano med prvotnimi preiskavami iz uvodne izjave 4. Po sprejetju zaveze družbe MOTECH je Komisija potrdila, da izogibanja ni bilo.
            
         
               (36)
            
            
               Prvič, Komisija se v zvezi s tem sklicuje na zavrnitev podobnih trditev, ki jih je navedla družba Delsolar.
            
         
               (37)
            
            
               Poleg tega Komisija te trditve ne more sprejeti tudi iz naslednjih razlogov. Ob sprejetju zaveze je Komisija dejansko izvedla splošno analizo spremljanja tveganj. Sprejetje samo po sebi ne pomeni, da izogibanje ne obstaja. Komisija meni, da izvzetje, dodeljeno tajvanski povezani stranki družbe MOTECH, povečuje tveganje navzkrižne kompenzacije iz uvodne izjave 21. Komisija v zvezi s tem opozarja, da je postalo spremljanje zaveze še bolj težavno med njenim izvajanjem, zlasti glede praks izogibanja v Maleziji in na Tajvanu. Komisija ni v položaju, da bi spremljala prodajo istim strankam Unije na podlagi zaveze in tistih iz Tajvana.
            
         
               (38)
            
            
               Družba MOTECH je poleg tega navedla, da je Komisija z dodelitvijo izvzetja njeni tajvanski povezani stranki potrdila, da ni prišlo do izogibanja in navzkrižne kompenzacije v zvezi z družbo MOTECH in njeno tajvansko povezano stranko. Komisija je lahko spremljala uvoz iz družbe MOTECH in njene tajvanske povezane stranke, saj obe družbi uvažata v Unijo po ločenih dodatnih oznakah TARIC.
            
         
               (39)
            
            
               Komisija to trditev zavrača. Izvzetje, odobreno v okviru preiskav proti izogibanju, navedenih v uvodnih izjavah 14 in 15, potrjuje, da za tajvansko povezano stranko družbe MOTECH ni bila ugotovljena vključenost v prakse izogibanja. Vendar ta ugotovitev ne vpliva na presojo izvedljivosti zaveze iz uvodnih izjav 21 in 22. Komisija je analizirala posledice tega izvzetja in ugotovila, da se je tveganje navzkrižne kompenzacije povečalo. Komisija je upoštevala tudi izkušnje, pridobljene med spremljanjem zaveze, ko je ugotovila, da ne more spremljati prodaje istim strankam v Uniji na podlagi zaveze in iz Tajvana.
            
         F.   UMIK SPREJETJA ZAVEZE IN UVEDBA DOKONČNIH DAJATEV
   
   
               (40)
            
            
               Zato je Komisija v skladu s členom 8(9) osnovne protidampinške uredbe in členom 13(9) osnovne protisubvencijske uredbe ter tudi v skladu s pogoji zaveze sklenila, da se sprejetje zaveze za družbe Delsolar, CNPV, MOTECH, Xi'an LONGi in LERRI Solar, skupaj z njihovimi povezanimi družbami v Uniji, umakne.
            
         
               (41)
            
            
               V skladu s členom 8(9) osnovne protidampinške uredbe in členom 13(9) osnovne protisubvencijske uredbe se dokončna protidampinška dajatev, uvedena s členom 1 Izvedbene uredbe (EU) št. 1238/2013, in dokončna izravnalna dajatev, uvedena s členom 1 Izvedbene uredbe (EU) št. 1239/2013, začneta samodejno uporabljati za uvoz zadevnega izdelka s poreklom iz LRK ali ki je od tam poslan in ga proizvajajo družbe Delsolar (dodatna oznaka TARIC: B792), CNPV (dodatna oznaka TARIC: B813), MOTECH (dodatna oznaka TARIC: B852), Xi'an LONGi (dodatna oznaka TARIC: B897) in LERRI Solar (dodatna oznaka TARIC: B898), z dnem začetka veljavnosti te uredbe.
            
         
               (42)
            
            
               V informativne namene so v tabeli v Prilogi k tej uredbi navedeni proizvajalci izvozniki, za katere se ohrani sprejetje zaveze z Izvedbenim sklepom 2013/707/EU –
            
         SPREJELA NASLEDNJO UREDBO:
   Člen 1
   Sprejetje zaveze v zvezi z:
   
               (a)
            
            
               družbo Delsolar (Wujiang) Ltd, skupaj z njeno povezano družbo v Uniji, ki sta združeno zajeti z dodatno oznako TARIC: B792;
            
         
               (b)
            
            
               družbo CNPV Dongying Solar Power Co. Ltd, ki je zajeta z dodatno oznako TARIC: B813;
            
         
               (c)
            
            
               družbo MOTECH (Suzhou) RENEWABLE ENERGY CO. LTD, ki je zajeta z dodatno oznako TARIC: B852;
            
         
               (d)
            
            
               družbama Xi'an LONGi Silicon Materials Corp. in Wuxi LONGi Silicon Materials Co. Ltd, ki sta združeno zajeti z dodatno oznako TARIC: B897; ter
            
         
               (e)
            
            
               družbo LERRI Solar Technology (Zhejiang) Co. Ltd, skupaj z njeno povezano družbo v Uniji, ki sta združeno zajeti z dodatno oznako TARIC: B898,
            
         se umakne.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. avgusta 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 30.6.2016, str. 21.
   
      (2)  UL L 176, 30.6.2016, str. 55.
   
      (3)  UL L 152, 5.6.2013, str. 5.
   
      (4)  UL L 209, 3.8.2013, str. 26.
   
      (5)  UL L 209, 3.8.2013, str. 1.
   
      (6)  UL L 325, 5.12.2013, str. 1.
   
      (7)  UL L 325, 5.12.2013, str. 66.
   
      (8)  UL L 325, 5.12.2013, str. 214.
   
      (9)  UL L 270, 11.9.2014, str. 6.
   
      (10)  UL L 139, 5.6.2015, str. 30.
   
      (11)  UL L 218, 19.8.2015, str. 1.
   
      (12)  UL L 295, 12.11.2015, str. 23.
   
      (13)  UL C 405, 5.12.2015, str. 8.
   
      (14)  UL C 405, 5.12.2015, str. 20.
   
      (15)  UL C 405, 5.12.2015, str. 33.
   
      (16)  UL L 23, 29.1.2016, str. 47.
   
      (17)  UL L 37, 12.2.2016, str. 76.
   
      (18)  UL L 37, 12.2.2016, str. 56.
   
      (19)  UL L 170, 29.6.2016, str. 5.
   
      PRILOGA
      Seznam družb:
      
                  Ime družbe
               
               
                  Dodatna oznaka TARIC
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922